Amerikāņu Samoa - Vikipēdija

# Amerikāņu Samoa

### Vikipēdijas raksts

Austrumsamoa American Samoa
Vispārēja informācija
Oficiālā valoda: | angļu valoda samoāņu valoda
Galvaspilsēta: | Pagopago
Lielākā pilsēta: | Pagopago
Kad iestājās ASV: | nav ASV štats, par ASV īpašumu kļuva 1899. gadā
Laika josla: | UTC-11
Saīsinājumi: | Internets - .as
Mājaslapa: | www.asg-gov.gov
Iedzīvotāji
Iedzīvotāju skaits (2005): | 62 297 (?. vieta ASV)
Iedzīvotāju blīvums: | 353/km² (?. vieta ASV)
Vidējie ieņēmumi uz saimniecību: | ? $ (?. vieta ASV)
Rasu sastāvs: | samoāņi - 89% baltie - 2%
Reliģijas: | kongregacionālisti - 50% katoļi - 20% protestanti u.c. - 30%
Ģeogrāfija
Platība: | 200,22 km² (?. vieta ASV)
Garums: | ? km
Platums: | ? km
Ūdens platība: | ? %
Augstākais punkts: | Latas kalns, 964 m
Vidējais augstums: | ? m
Zemākais punkts: | 0 m

Austrumsamoa - ASV atkarīgā teritorija, atrodas Klusā okeāna dienvidu daļā, dienvidaustrumos no Rietumsamoa. Valūta - ASV dolārs, Starptautiskais tālsarunu kods - 1+684.

### [izmainīt šo sadaļu] Ģeogrāfija

Fatu klints Tutuilas piekrastē

Lielākā un visvairāk apdzīvotā sala ir Tutuila, teritorijā ietilpst arī Manuas salas, Rozes atols un Sveinsa sala. Rozes atols ir zem ASV jurisdikcijas vistālāk dienvidos esošā teritorija. Rozes atols ir neapdzīvots, bet Sveinsa sala - privātīpašums.

Tutuila un Manua salas ir vulkāniskas izcelsmes, kalnainas. Salas klāj mitrais mūžzaļais tropiskais mežs, ap salām ir koraļļu rifi. Salās iegūst tufu.

Jūras tropiskais klimats, no dienvidrietumu puses pūš pasātu vējš. Gada vidējā temperatūra - +26° C, jūlijā - +24° C, decembrī - +32° C. Nokrišņu daudzums - 3 000 - 4 000 mm gadā. Laikaposmā no decembra līdz martam salas bieži piemeklē viesuļvētras. No aprīļa līdz oktobrim ilgst sausais periods.

Salās trūkst saldūdens. Augsne apstrādājama piekrastē.

Izveidots arī Austrumsamoa nacionālais parks.

### [izmainīt šo sadaļu] Vēsture

Pastāv iespēja, ka Samoa salas ir apdzīvotas jau aptuveni 3 000 gadus. Īpaša vēsture līdz eiropiešu atnākšanai bija Manuas salām - šo salu politiskā ietekme sniedzās ārpus Samoa salu grupas un tās saglabāja neatkarību arī pēc tam, kad Tonga iekaroja pārējās, apkārtējās Samoa salas.

Fagatogo doki, Tutuila

Pirmie eiropieši salas sasniedza 18. gadsimtā. Sadursme starp franču jūrasbraucējiem un Tutuilas iedzīvotājiem radīja iespaidu, ka samoāņi ir nežēlīgi un asinskāri. Pirmie misionāri salās ieradās 19. gadsimta sākumā.

1889. gada martā vācu kara kuģis apšaudīja kādu Samoa ciematu iznīcinot arī ASV īpašumus. Pēc šī notikuma trīs ASV karakuģi ieradās Samoa ostā un bija gatavi atklāt uguni uz tur esošajiem trim vācu karakuģiem - taču pirms kaujas visus kuģus paspēja nogremdēt viesuļvētra. Tā kā karojošajām pusēm vairs nebija bruņojuma, tika noslēgts pamiers. Tikai 1899. gadā ar Berlīnes līgumu Samoa salas tika sadalītas starp ASV un Vāciju - Vācijai tika Rietumsamoa, bet ASV - Austrumsamoa.

Manua salas - skats no Olosegas uz Ofu salu

ASV jauniegūtajā teritorijā uzcēla ogļu pārkraušanas staciju savai Klusā okeāna flotei un nozīmēja vietējo pārvaldnieku. 1904. gadā savu neatkarību zaudēja arī Manuas salas, kas tika pievienotas Austrumsamoa.

Pēc pirmā pasaules kara Samoa salās sākās nevardarbīgā Mau kustība - cīņa par neatkarību. Austrumsamoa šo kustību vadīja pasaules kara veterāns Samuelu Riplijs, kurš no Samoa tika izsūtīts uz Kaliforniju. Vēlāk viņš Kalifornijā kļuva par Ričmondas pilsētas mēru. 1930jos gados kustība tika apspiesta.

Otrā pasaules kara laikā salās bija vairāk ASV militārpersonu nekā vietējo iedzīvotāju, atstājot uz saliniekiem lielu kultūras iespaidu. Jaunie salinieki tika apmācīti karaklausībā un piedalījās karā.

Pēc kara ASV Iekšlietu departaments centās panākt Austrumsamoa pārveidošanu par ASV štatu, taču ar aktīvu samoāņu virsaišu darbību šis mēģinājums cieta neveiksmi. Tika izveidota vietējā salinieku pašpārvalde (Fono) Fagatogo ciematā. ASV kara flotes nozīmēto pārvaldnieku nomainīja pašu salinieku vēlēts pārvaldnieks. 1967. gada 1. jūlijā tika ratificēta Austrumsamoa konstitūcija.

### [izmainīt šo sadaļu] Pārvalde

Austrumsamoa parlamenta - fono - ēka.

Suverēnās tiesības pārvaldīt Austrumsamoa un garantēt tās konstitūciju pieder ASV prezidentam kopīgi ar Iekšlietu ministriju. Austrumsamoa ārējos sakarus arī organizē ASV.

Austrumsamoa dzimušie nav ASV pilsoņi (citizens) taču ir amerikāņi (nationals) - t.i. viņi ASV teritorijā nevar vēlēt un tikt ievēlēti, taču var strādāt un uzturēties bez īpašiem ierobežojumiem.

Austrumsamoa tiek iedalīta 3 rajonos un 2 "neadministrētos" atolos. Vienlaikus Austrumsamoa iedalās 66 ciemos.

Austrumsamoa galvaspilsēta ir Pagopago - viens no lielākajiem ciematiem salās. Taču valdība saskaņā ar konstitūciju atrodas Fagotago ciematā.

Austrumsamoa parlaments (Fono) sastāv no divām palātām - Pārstāvju palātā ir 18 deputāti kas tiek ievēlēti uz diviem gadiem, Senātā ir 18 deputāti, kas tiek ievēlēti uz četriem gadiem - Senātu ievēlē salu virsaiši. Sveinsa salas pārstāvim nav balss tiesību.

Pašlaik Austrumsamoa pārvaldnieks ir Togiola Tulafono.

### [izmainīt šo sadaļu] Ekonomika

Salinieki nodarbināti sabiedrisko pakalpojumu sektorā, divās zivju (tunču) pārstrādes fabrikās un dažādos sīkākos privātos uzņēmumos. 3 bankas. Tiek audzēti ananāsi, banāni, papaija, maizes koks, kokospalmas, dārzeņi.

150 km asfaltētu ceļu, ap 200 km - citi ceļi. 11 km no Pagopago atrodas Tafunas starptautiskā lidosta.

ASV politiskais iedalījums |
Federālais apgabals | Kolumbijas apgabals
Štati | Aidaho | Aiova | Alabama | Aļaska | Arizona | Ārkanzasa | Delavēra | Dienviddakota | Dienvidkarolīna | Džordžija | Florida | Havajas | Ilinoisa | Indiāna | Jūta | Kalifornija | Kanzasa | Kentuki | Kolorādo | Konektikuta | Luiziāna | Masačūsetsa | Mena | Mērilenda | Mičigana | Minesota | Misisipi | Misūri | Montāna | Nebraska | Nevada | Ņūdžersija | Ņūhempšīra | Ņujorka | Ņūmeksika | Ohaio | Oklahoma | Oregona | Pensilvānija | Rietumvirdžīnija | Rodailenda | Teksasa | Tenesī | Vaiominga | Vašingtona | Vērmonta | Virdžīnija | Viskonsina | Ziemeļdakota | Ziemeļkarolīna
Salu teritorijas | Amerikāņu Samoa | Guama | Ziemeļu Marianas | Puertoriko | ASV Virdžīnu salas
Mazākas atsevišķas salas | Beikera sala | Hovlenda sala | Džarvisa sala | Džonstona atols | Kingmena rifs | Midveja atols | Navasas sala | Palmiras atols | Veika sala

Saturs iegūts no "http://lv.wikipedia.org../../../a/m/e/Amerik%C4%81%C5%86u_Samoa_f936.html"

Kategorijas: ASV atkarīgās teritorijas | Salas | Okeānija | Polinēzija

##### Views

- Raksts
- Diskusija
- Pašreizējā versija

##### Meklēt

##### Citās valodās

- Azərbaycan
- Български
- ইমার ঠার/বিষ্ণুপ্রিয়া মণিপুরী
- Brezhoneg
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Arpetan
- Gàidhlig
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- Қазақша
- 한국어
- Kernewek
- Latina
- Líguru
- Lietuvių
- Македонски
- मराठी
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Kapampangan
- Polski
- Português
- Română
- Русский
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Gagana Samoa
- Српски / Srpski
- Svenska
- Kiswahili
- ไทย
- Türkçe
- Українська
- Tiếng Việt
- 中文
- Bân-lâm-gú